Ҡаһым түрә – ҡәрҙәштәребеҙҙә һирәк осраған исем, ул хатта «Исемдәр донъяһы» китабына ла инмәгән. Ғәҙәттә, Ҡасим исемен ҡушалар. Бик һирәк төйәктә генә Ҡаһым исеме осрай. Әйткәндәй, Силәбе өлкәһенең Ҡоншаҡ башҡорттары һөйләшендә с, ҙ өндәре урынына һ өнө әйтелә. Йәнтүрә һымаҡ Ҡаһымтүрә (был юлы ҡушып яҙыла) исеме әүәл йән иҫәбен алыу ҡағыҙҙарында теркәлгәнме? Бәлки, улар Ҡаһым түрә тураһында ишеткәндәрҙер, белгәндәрҙер, бәлки, уның менән осрашҡандарҙыр, француздарға ҡаршы бергә һуғышҡандарҙыр... Бәлки, уның хөрмәтенә һәм иҫтәлегенә Йәғәфәрҙең улына Ҡаһымтүрә исемен ҡушҡандарҙыр. Йола буйынса, халҡыбыҙҙа нәҫелде дауам итеүселәргә батырҙарҙың исеме бирелгән. Хәтер тергеҙелеп һәм яңыртылып, ҡаһармандар үҙҙәре лә онотолмаған.

 Был фани донъяла һәр кем үҙенең нуры менән йәшәй. Ярай инде тип, күҙ йомоп, бер шәхесте икенсегә әйләндерергә, рухтарҙы рәнйетергә һис кенә лә ярамай. Күңел, йән сафлығы үтә лә мөһим! Ҡояш сүрәһендә әйтелгәнсә, йәнде сафлаған кеше генә уңышҡа ирешер.

 Йырҙарҙа йырланған, ҡобайырҙарҙа данланған, риүәйәттәрҙә һөйләнгән ҡаһарман Ҡаһым түрәнең дә кемлеге баҙығыраҡ асыҡланыр...

 Ватан һуғышында Башҡорт полктары курһәткән батырлыҡ һәм патриотизмдың әһәмиәте хәл икес була, уларҙың даны башҡорт халҡының күңелендә бөгөнгә тиклем йәшәй. Туған халҡы улар тураһында риүәйәттәр, йырҙар ижад иткән. Әлеге мәлдә лә башҡорттоң батыр улдары украина сигендә илебеҙҙең именлеге һағында оло батырлыҡтар күрһәтәләр.

Абдуллина Гөлсөм Ринат ҡыҙы.